> Avslutter med gressklipping, har jeg tenkt meg
> 
> 
> romanens sluttsetning
> 
> 

***Roman 1987*** er en roman av den norske forfatteren Dag Solstad, utgitt i 1987. Romanen ble tildelt Nordisk råds litteraturpris.

I romanen følges hovedpersonen *Fjord* fra 1961 til romanens nåtid, gjennom journalistår i Dagningen, Lillehammer, student, år som lektor i historie og sju år med selvproletarisering som fabrikkarbeider ved *Mesna Kartong*. Ved romanens avslutning er Fjord igjen lektor ved distriktshøgskolen, og erkjenner at han har mistet sine illusjoner og visjoner; han trekker seg tilbake til den private sfære, og faller på plass i middelklassen. Romanen er skrevet i jeg-form, og er en fortløpende monolog fra fortelleren, uten kapittelinndeling. Forfatteren har karakterisert boka som «Det er ikke en roman som taler, men som mumler. Det er en omstendelig og sær monolog, beregnet på å bli lyttet til under naknere vilkår enn dette.»

Et innslag i romanen er utdrag fra Fjords hovedfagsoppgave i historie om 1500-tallspresten Absalon Pederssøn Beyer fra Bergen.

Boka oppfattes som en tematisk fortsettelse av *Arild Asnes 1970* og *Gymnaslærer Pedersens beretning*, i sin drøfting av forholdet mellom borgerskap og politisk engasjement gjennom AKP. Aftenpostens anmelder Finn Jor kaller den «et forsøk på å forklare hva som hendte med Solstad selv og hans generasjon, den som sto på de politiske og litterære barrikader i 1970-årene». Den beskrives også som vittig eller humoristisk.

Referanser
----------

1. ↑  tale ved mottagelsen av Nordisk råds litteraturpris, gjengitt i Aftenposten 1.3.1989
2. ↑  NTB-artikkel, 8.10.1987
3. ↑  Aftenposten, 2.10.1987

Eksterne lenker
---------------

* Utgaven fra 1992 hos Nasjonalbiblioteket.

| * v
* d
* r
Dag Solstad |
| --- |
| Verk | *Spiraler* (1965) **·** *Svingstol* (1967) **·** *Georg: sit du godt?* (1968) **·**  *Irr! Grønt!* (1969) **·** *Arild Asnes, 1970* (1971) **·** *Dag Solstad. Et festskrift til 30-årsdagen 16 juli 1971* (1971) **·** *25. septemberplassen* (1974) **·** *Kamerat Stalin, eller familien Nordby* (1975) **·** *Tilbake til Pelle Erobreren?* (1977) **·** *Svik. Førkrigsår* (1977) **·** *Krig. 1940* (1978) **·** *Brød og våpen* (1980) **·** *Artikler om litteratur 1966-1981* (1981) **·** *Gymnaslærer Pedersens beretning* (1982) **·** *Sleng på byen* (1983) **·** *Forsøk på å beskrive det ugjennomtrengelige*  (1984) **·** *Roman 1987* (1987) **·** *Medaljens forside* (1990) **·** *Ellevte roman, bok atten* (1992) **·** *14 artikler på 12 år* (1993) **·** *Genanse og verdighet* (1994) **·** *Svingstol og andre tekster* (1994) **·** *Professor Andersens natt*  (1996) **·** *3 essays* (1997) **·** *T. Singer* (1999) **·** *16.07.41*  (2002) **·** *Artikler 1993-2004* (2004) **·** *Armand V. Fotnoter til en uutgravd roman* (2006) **·** *17. roman* (2009) **·** *Det uoppløselige episke element i Telemark i perioden 1591–1896* (2013) **·** *Artikler 2005-2014* (2015) **·** *Tredje, og siste, roman om Bjørn Hansen* (2019) | Dag Solstad |
| VM i fotball | Bøker med Jon Michelet: 1982 **·** 1986 **·** 1990 **·** 1994 **·** 1998 |
| Filmatisering | *Gymnaslærer Pedersen* (2006) |
| Liv | Therese Bjørneboe (hustru) |